A Bizottság 2518/98/EK rendelete

(1998. november 23.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2248/98/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 82/97/EK európai parlamenti és tanácsi rendelettel [3] módosított, Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel a mellékelt táblázat 1. terméke tekintetében a Vámkódex Bizottság vám- és statisztikai nómenklatúrával foglalkozó részlege az elnöke által kitűzött határidőn belül nem nyilvánított véleményt;

mivel a mellékelt táblázat 2-7. terméke tekintetében az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 23-án.

a Bizottság részéről

Mario Monti

a Bizottság tagja

[1] HL L 282., 1998.10.20., 55. o.

[2] HL L 256., 1987.9.7., 1. o.

[3] HL L 17., 1997.1.21., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Körülbelül 10,5 cm széles, 14 cm hosszú és 4 cm vastag árucikk (határidőnapló).Az árucikk borítása bőrből készült. Az alábbiakat tartalmazza:patenttal ellátott bőr zárópánt,bőr tolltartó,három nyitott zseb papírlapok tárolására,négy zseb hitelkártyák tárolására,kihajtható zseb átlátszó műanyaggal,egy zseb cipzárral.A borító többszöri használatra készült.A borító a cserélhető belső lapok befogatására szolgáló gyűrűs lefűző technikával is rendelkezik. A lapok az alábbiakat tartalmazzák:napi, heti, havi és éves tervező,telefonkönyv,nyolc műanyag zseb hitelkártyák tárolására,karton elválasztó lapok. | 42050000 | A besorolást a Kombinált Nómenklatúra 1. és 3b. általános értelmezési szabályának rendelkezései, valamint a 42050000 KN-kód megfogalmazása határozza meg. A bőrborító adja az árucikk meghatározó jellemzőjét. |

2.Rajzoló- és kifestőkönyv gyermekeknek, amely az alábbi részekből áll:kivehető kártyákat tartalmazó füzet, amelyek rövid utasításokkal mintaként szolgálnak a rajzoláshoz,színes homokot tartalmazó 10 műanyag tégely,színes borítékokat és kártyákat tartalmazó műanyag zsebek. A kártyák öntapadós felülettel rendelkeznek, eltávolítható felső réteggel, amely összhangban van a homokfestés mintáival,nyomtatott karton fedőlap, amely belsejére a fent említett részek vannak ragasztva. | 49030000 | A besorolást a Kombinált Nómenklatúra 1. és 3b. általános értelmezési szabályának rendelkezései, valamint a 49030000 KN-kód megfogalmazása határozza meg. A 3b. általános szabály alkalmazásával, a rajzoláshoz mintaként szolgáló kivehető kártyák azok a részek, amelyek az árucikknek rajzoló- és kifestőkönyvként a lényeges jellemzőjét adják. |

3.Leírás keresztöltéses hímzés készítéséhez az alábbi formában:összehajtott kartonlap, vagyfüzet, amelynek a borítója kartonból, a belső lapjai pedig papírból készültek.A borító tetejére egy színes címet, az eladási árat, a szerző nevét és a leírás számát nyomtatták.A belső részek vagy lapok túlnyomórészt mintákat tartalmaznak a keresztöltéses hímzéshez, továbbá kisebb mértékben a szükséges cérna típusát, színét leíró szöveget, valamint általános hímzési utasításokat tartalmaznak. | 49119900 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 4911, a 491199 és a 49119900 KN-kód megfogalmazása határozza meg. Ezek az árucikkek nem sorolhatók be a 4902 vámtarifaszám alá, mert nem ugyanazzal a címmel, folyamatosan megjelenő sorozatokban bocsátják ki őket. Mivel elsősorban nem olvasásra készültek, ezek az árucikkek nem sorolhatók be a 4901 vámtarifaszám alá. |

4.Lábbeli textilanyag felsőrésszel és kb. 1 mm vastag, kevésbé kopásálló textilszövettel bevont műanyag külső talppal.Ez a textilszövet érintkezik a talajjal. | 64041990 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6404, a 640419 és a 64041990 KN-kód megfogalmazása határozza meg. A fent említett fejezethez fűzött megjegyzés alkalmazása azt eredményezi, hogy a külső talpat műanyag talpnak kell tekinteni. Ezért ezek az áruk nem sorolhatók be a 6405 KN-kód alá. |

5.Új négykerék-meghajtású (terepjáró) jármű, 395 cm3 – es egyhengeres, négyütemű, szikragyújtású, belsőégésű, dugattyús motorral, ötsebességes és egy hátramenetes sebességváltóval, és elöl dupla hidraulikus fékekkel. A járművet csak egy egyszemélyes üléssel látták el, és a kezelőszervek a kormányon helyezkednek el. A kormányzási mechanizmus az Ackerman-elven alapul.Csomagtartóval és vonóhoroggal szerelték fel, maximális vontatókapacitása 880 kg (fékezve).Rendelkezik továbbá óraszámlálóval, olajhűtővel és korlátozottan önzáró differenciálművel (LSD).Méretei (hosszúság, szélesség, magasság): 1944 mm, 1156 mm 1080 mm, önsúly: 249 kg.Lásd a fotót. | 87032110 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8703, a 870321 és a 87032110 KN-kód megfogalmazása határozza meg. A járművek, amelyek mind nehéz terepen történő személyszállításra (pl. kikapcsolódás céljából), mind egy másik jármű, berendezés vagy rakomány vontatására vagy tolására alkalmasak, nem felelnek meg a 87. árucsoport 2. megjegyzése követelményeinek, mivel nem elsősorban egy másik jármű, berendezés vagy rakomány vontatására vagy tolására gyártották. |

6.Elemmel működő elektromos berendezés, körülbelül 6 cm átmérőjű lapos, kerek műanyag házban, amely tartalmaz egy LCD kijelzőt, egy mini hangszórót, nyomógombokat és egy kulcstartót.A játék egy "virtuális élőlény", amelyet a kezelőgombok használatával kell "életben" tartani.A készülék az időt is kijelzi.Lásd az illusztrációt. | 95039032 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9503, a 950390 és a 95039032 KN-kód megfogalmazása határozza meg. A termék nem rendelkezik a 9504 vámtarifaszám alá tartozó társasjáték jellemzőivel, mivel nem verseny jellegű. |

7.Felfújható úszógumi, színes nyomatú műanyag fóliából, amely egy állatot ábrázol (egy hal hasi úszója, hátúszója és farokúszója). Az úszógumit vízben való használatra tervezték.Az úszógumi külső átmérője kb. 40 cm és belső átmérője kb. 20 cm.Biztonsági szeleppel rendelkezik.Lásd a fotót. | 95039032 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9503, a 950390 és a 95039032 KN-kód megfogalmazása határozza meg. Ezt a játékot gyermekek sekély vízben történő szórakozására tervezték, és ezért nem alkalmas arra, hogy mély vízben bekövetkező vészhelyzetben mentőeszközként használják. |

+++++ TIFF +++++

|

[1] Az illusztrációk/fényképek kizárólag szemléltető jellegűek.

--------------------------------------------------